Na osnovu člana 33. Statuta Općine Stari Grad Sarajevo („Službene novine Kantona Sarajevo“, broj: 20/24) i člana 6. Pravilnika o stipendiranja nadarenih učenika srednjih škola i studenata na području Općine Stari Grad Sarajevo („Službene novine Kantona Sarajevo“, broj: 32/24 i 10/25), Općinski načelnik putem Službe za obrazovanje, kulturu, sport i mlade, raspisuje:

**JAVNI POZIV**

 **za dodjelu stipendija nadarenim učenicima srednjih škola i studentima**

 **u školskoj/akademskoj 2025/2026. godini**

**I - PREDMET JAVNOG POZIVA**

Predmet ovog Javnog poziva je dodjela stipendija nadarenim učenicima srednjih škola i studentima na području Općine Stari Grad Sarajevo, koji se nalaze na redovnom školovanju u srednjim i visokoškolskim ustanovama, državljanima Bosne i Hercegovine sa prebivalištem na području Općine Stari Grad Sarajevo.

**II – OPĆI KRITERIJI ZA DODJELU FINANSIJSKIH SREDSTAVA**

Opći kriteriji za dodjelu stipendija nadarenim učenicima i studentima su sljedeći:

* Da su državljani Bosne i Hercegovine;
* Da imaju prebivalište na području Općine Stari Grad Sarajevo, najmanje 12 (dvanaest) mjeseci do dana podnošenja aplikacije za dodjelu stipendije;
* Da redovno pohađaju srednju školu, odnosno visokoškolsku ustanovu sa ostvarenim uspjehom, kako slijedi:
	+ Učenici srednjih škola sa najmanjom prosječnom ocjenom 4,80, a učenici prvog razreda srednje škole koji su u devetom razredu osnovne škole ostvarili prosjek ocjena najmanje 4,80;
	+ Redovni studenti fakulteta/akademija koji prvi put upisuju tekuću studijsku godinu na nekoj od visokoškolskih ustanova ili pridruženih članica Univerziteta Sarajevo;
	+ Za fakultete/akademije iz grupacije umjetnosti, društvenih nauka, humanističkih nauka sa najmanjom prosječnom ocjenom 9,00 i studenti fakulteta iz grupacije medicinskih nauka, tehničkih nauka i grupacije prirodno-matematičkih i birotehničkih nauka sa najmanjom prosječnom ocjenom 8,50, a studente prve godine fakulteta/akademija koji su u četvrtom razredu srednje škole stekli prosjek ocjena najmanje 4,80.

Svi učenici sa prosjekom ocjena 5,00 i učenici prvog razreda srednje škole sa prosječnom ocjenom 5,00 ostvarenom u VI, VII, VIII i IX-om razredu osnovne škole, te studenti sa prosjekom ocjena 9,50 i više, ostvaruju pravo na dodjelu stipendije-direktan prolaz bez obzira na ukupan broj bodova prikupljen na osnovu drugih kriterija.

**III – DOKUMENTACIJA KOJOM SE DOKAZUJU OPĆI USLOVI IZ TAČKE II OVOG**

 **JAVNOG POZIVA**

Uz popunjenu aplikaciju koja je sastavni dio Javnog poziva, za prijavu na isti, aplikant je obavezan dostaviti sljedeću dokumentaciju (originale ili ovjerene kopije) kako slijedi:

1. **Uvjerenje o državljanstvu ili Rodni list sa navedenom činjenicom o državljanstvu** kandidata za stipendiju ne starije od šest mjeseci;
2. **Uvjerenje o kretanju kandidata za stipendiju ne starije od 30 dana** (MUP KS, PU Stari Grad);
3. **Potvrdu o upisu kandidata u tekuću školsku/akademsku godinu**, izdatu od nadležne institucije škole/fakulteta sa naznakom da kandidat prvi put upisuje razred/godinu;
4. **Uvjerenje o postignutom uspjehu** kandidata za stipendiju u prethodnoj školskoj/akademskoj godini (za učenike prvog razreda srednje škole **svjedočanstvo IX razreda**, za studente prve godine studija **svjedočanstvo** završenog razreda srednje škole (IV razred), za studente viših godina **potvrda o prosjeku ocjena** za prethodnu godinu studija);
5. **Dokaz** o učešću i postignutim **rezultatima** na općinskom, kantonalnom, federalnom, državnom i međunarodnom takmičenju za prethodnu školsku/akademsku godinu, potvrda ili diploma od nadležnih institucija (resorno ministarstvo, strukovni savez...);
6. **Dokaz da kandidat ima završenu osnovnu muzičku školu** (Uvjerenje o završenoj osnovnoj muzičkoj školi izdato od nadležne institucije);
7. **Dokaz da kandidat ima status perspektivnog sportiste ostvaren u prethodnoj školskoj/akademskoj godini** (Uvjerenje/potvrda izdato od strane nadležnog ministarstva);
8. **Dokaz da je kandidat bez jednog ili oba roditelja** (izvod iz matične knjige umrlih);
9. **Izjava** kandidata kojom se daje saglasnost da se njegovi podaci mogu obrađivati u skladu sa članom 5. Zakona o zaštiti ličnih podataka („Službeni glasnik BiH" broj 76/11). Za maloljetne kandidate Izjavu daje roditelj/staratelj i ista treba biti ovjerena od strane nadležne općinske službe.
10. Potvrda o otvorenom računu na ime aplikanta.

**Napomena 1.**

**Učenici** sa prosjekom ocjena 5,0, i učenici prvog razreda srednje škole sa prosječnom ocjenom 5,00 ostvarenom u VI, VII, VIII i IX razredu osnovne škole, te **studenti** sa prosjekom ocjena 9,50 i više ostvaruju pravo na dodjelu stipendije (direktan prolaz), bez obzira na ukupan broj bodova, prikupljen na osnovu drugih kriterija Pravilniku, uz **OBAVEZNO** dostavljanje dodatnih validnih dokaza i to:

* Uvjerenje o postignutom uspjehu u šestom, sedmom, osmom i devetom razredu osnovne škole izdato od strane osnovne škole;
* Uvjerenje o postignutom uspjehu u prethodnoj akademskoj godini izdato od strane visokoškolske ustanove.

**Napomena 2.**

Kandidat koji ostvari pravo na stipendiju, prije potpisivanja ugovora u obavezi je dostaviti:

1. Izjavu o odgovornosti da kandidat za stipendiju nije ostvario pravo na stipendiju po istom osnovu od druge institucije, u tekućoj školskoj/akademskoj godini (za maloljetne kandidate Izjavu daje roditelj/staratelj i ista treba biti ovjerena od strane nadležne općinske službe).

Ukoliko prijavljeni kandidati imaju jednak broj bodova, prednost će imati onaj kandidat koji ima više bodova po osnovu rezultata u učenju.

**IV - POSEBNI KRITERIJI ZA DODJELU STIPENDIJE**

Osnovni kriterij za dodjelu stipendija je rezultat postignut u učenju u prethodnoj školskoj godini, dok se posebni kriteriji utvrđuju na osnovu rezultata postignutih na takmičenjima, kako slijedi:

**Bodovi po osnovu rezultata u učenju:**

1. Za nadarene učenike prvog razreda srednje škole prosječna ocjena u završnom razredu osnovne škole zaokružena na dvije decimale i pomnožena sa 9 (prosječna ocjena x 9) bodova;
2. Za nadarene učenike viših razreda srednjih škola prosječna ocjena u prethodnoj školskoj godini zaokružena na dvije decimale i pomnožena sa 10 (prosjek ocjena x 10) bodova;
3. Za nadarene studente na prvoj godini prosječna ocjena u četvrtom razredu srednje škole zaokružena na dvije decimale i pomnožena sa 12 (prosjek ocjena x 12);
4. Za nadarene studente viših godina fakulteta/akademija prosječna ocjena u prethodnoj godini studija zaokružena na dvije decimale i pomnožena sa 16 (prosjek ocjena x 16) bodova.

**Po osnovu rezultata postignutih na takmičenjima:**

Od 1. do 3. mjesta za učenike srednjih škola:

* općinsko takmičenje od 1 do 3 boda;
* kantonalno takmičenje od 3 do 5 bodova;
* federalno takmičenje od 6 do 8 bodova;
* državno takmičenje od 9 do 11 bodova;
* međunarodno takmičenje od 13 do 15 bodova.

**Za učešće na takmičenjima:**

* kantonalno takmičenje 1 bod,
* federalno takmičenje 2 boda,
* državno takmičenje 3 boda,
* međunarodno takmičenje 4 boda.

**Bodovi po osnovu završenog dodatnog obrazovanja i dostignuća u sportu:**

* Kandidat koji ima završenu osnovnu muzičku školu – 1 bod;
* Učenik koji ima status perspektivnog sportiste Kantona Sarajevo u prethodnoj školskoj godini – 1 bod.

**Po osnovu otežanih uvjeta života**

* učenik ili student bez jednog roditelja – 7 bodova,
* učenik ili student bez oba roditelja – 10 bodova.

Ukoliko prijavljeni kandidati imaju jednak broj bodova, prednost će imati onaj kandidat koji ima više bodova po osnovu rezultata u učenju. Osvojeno mjesto, isključuje bodove po osnovu učešća.

**V -** **IZNOS FINANSIJSKIH SREDSTAVA**

Visina mjesečne stipendije za nadarene učenike srednjih škola iznosi 150,00 KM, a studente 200,00 KM. Stipendije se dodjeljuju za tekuću školsku/akademsku godinu i isplaćuju se za devet mjeseci u kojima se nastava odvija (septembar-decembar; februar-juni). Dostavljeni dokumenti se neće vraćati kandidatu nakon završene konkursne procedure. Kandidati koji su ostvraili pravo potpisuju ugovor o dodjeli stipendije kojim se regulišu međusobna prava i obaveze učenika/studenta i Općine Stari Grad Sarajevo. Ugovor potpisuje učenik/student, ukoliko se radi o maloljetnom licu roditelj/staratelj i Općinski načelnik u ime Općine Stari Grad Sarajevo.

**VI – NAČIN I ROK PODNOŠENJA PRIJAVA**

Javni poziv se objavljuje u jednom dnevnom listu i na web stranici Općine Stari Grad Sarajevo.

Rok za podnošenje prijava je 15 dana od dana objavljivanja.

Prijava sa neophodnom dokumentacijom se podnosi na propisanom obrascu koji se može preuzeti u šalter sali Općine Stari Grad Sarajevo, na protokol Općine (šalter broj 4 i/ili na web-stranici Općine [www.starigrad.ba](http://www.starigrad.ba)) ili putem pošte na adresu:

**Općina Stari Grad Sarajevo**

**Služba za obrazovanje, kulturu, sport i mlade**

**(sa naznakom: Javni poziv za dodjelu stipendija nadarenim učenicima srednjih škola i studentima na području Općine Stari Grad Sarajevo koji se nalaze na redovnom školovanju u školskoj/akademskoj 2025/2026. godini)**

**Ulica Zelenih beretki broj 4**

**71000 Sarajevo**

Nepotpune i neblagovremene prijave neće se uzeti u razmatranje.

Svaki učesnik u javnom pozivu koji nije ostvario pravo na stipendiju bit će pismeno obaviješten o rezultatima javnog poziva i isti može podnijeti prigovor za zaštitu svojih prava Drugostepenoj stručnoj komisiji Općine Stari Grad Sarajevo u roku od 8 (osam) dana od dana prijema obavještenja. Odluka Drugostepene stručne komisije Općine Stari Grad Sarajevo je konačna.

Za sve dodatne informacije kandidati se mogu obratiti Službi za obrazovanje, kulturu, sport i mlade na brojeve telefona: **033/282-324 i 033/282-365.**

**OPĆINSKI NAČELNIK Irfan Čengić**

Broj: 01-04-4-2895/25

Datum:10.10.2025. godine